The Apprentice (film fra 2024)

***The Apprentice*** er en film fra 2024 regissert av Ali Abbasi.

## Handling

Historien følger hvordan en yngre Donald Trump startet sin eiendomsvirksomhet i løpet av 1970-tallet og 1980-tallet i New York, blant annet med hjelp av den beryktede advokaten Roy Cohn. Trump skal ha møtt Cohn for første gang i 1973, og Trump klager over at myndighetene etterforsker hans far, Fred Trump, som eier en rekke eiendommer. Cohn tilbyr å hjelpe, og utpresser aktor i saken med pinlige fotografier av ham.

Så aktor inngår et forlik, til tross for klare beviser som kunne ha ført til strengere straff. Trump synker etter hvert lenger inn i Cohns bane, og ser ham som en mye bedre mentor enn hans egen far. Cohn lærer Trump om å kle seg godt, om relasjoner til media, og fastslår sine tre regler: alltid angripe, aldri innrømme feilgrep, og alltid hevde seier - selv om han blir beseiret. Trump deltar på en dekadent Cohn-fest, hvor han oppdager Cohn (hvis homoseksualitet er en åpen hemmelighet) som arrangerer en orgie.

Trump ønsker å utvikle det forlatte Commodore Hotel i sentrum av New York, i nærheten av Grand Central Terminal. Cohn hjelper Trump med å få et skattefradrag på 160 millioner dollar for dette prosjektet. Trump ber ikke faren sin Fred, som han har et anspent forhold til, om tillatelse til å bygge. Trump utvikler det luksuriøse Trump Tower, og bagatelliserer Freds mindre prestasjoner, og media begynner å behandle Donald som en suksessfull eiendomsmogul. Cohn kritiserer ofte fagforeninger og fattige som går på velferdsordninger, og han presenterer seg selv som en vokter av den amerikanske ånden. Mot Cohns råd fortsetter Trump med noen eiendomsutviklinger, deriblant Trump Taj Mahal i Atlantic City, noe som forårsaker økonomiske tap.

Fred Trump Sr. skammer seg over sin eldste sønn, Fred Trump Jr. som arbeider som flypilot hos Trans World Airlines, og han anser som å være «en buss-sjåfør med vinger». Fred jr. får etter hvert problemer med alkoholisme, noe som gjør at han ikke kan arbeide som pilot lenger. Så resten av Trump-familien distanserer seg fra hans selvdestruksjon, og han dør i september 1981. Moren hans, Mary Anne, er forferdet over dette, og over Donalds forsøk på å manipulere farens demens for å få kontroll over søsknenes arv - som han ønsker å bruke til å betale ned sin egen økende gjeld.

Trump møter også den tsjekkiske modellen Ivana Zelníčková, og de ender opp med å gifte seg. Hun blir etter hvert en innflytelsesrik figur i suksessen til The Trump Organization. Donald blir imidlertid bitter over at Ivana overskygger hans egen berømmelse, og forteller henne at han ikke lenger er romantisk tiltrukket av henne. I mellomtiden utvikler Cohn AIDS, noe han benekter for offentlig. Hans elskerinne Russell utvikler også AIDS, og Cohn ber Trump om å å la Russell bo ved hotellet hans.

Men Trump kaster til slutt ut Russell, og  påstår at gjestene har klaget. Han nekter å henvende seg til Cohn, som deretter skjeller ut Trump på gaten og kaller ham en utakknemlig svindler. Etter at Russell dør, tar Trump med seg Cohn med til Mar-a-Lago i Florida og feirer bursdagen hans. Men i det bursdagskaken kommer, begynner Cohn å gråte og unnskylder seg før han forlater spisebordet. Cohn dør i 1986. Trump møter Tony Schwartz, ghostwriter av selvbiografien hans, The Art of the Deal, hvor Trump siterer Cohns tre regler feilaktig som hans egne. Trump funderer over å bli valgt til president i USA, snakker om vinnernes genetiske overlegenhet, og utdyper sin storhet mens han ser ut mot et amerikansk flagg som vaier mot New Yorks skyline.

## Skuespillere
* Sebastian Stan som Donald Trump
* Jeremy Strong som Roy Cohn
* Maria Bakalova som Ivana Trump
* Martin Donovan som Fred Trump
* Emily Mitchell som Ivanka Trump

## Referanser


## Eksterne lenker
*